ΑΝΤΙΓΟΝΗ ΛΟΥΜΑΚΟΥ - Είπα να γράφω για να ξεχαστώ και μου έγινε συνήθεια...: Αχ αυτοί οι άγγελοι! Γιατί δε συστήνονται αμέσως μόλις μας γνωρίσουν;\nΜας έχουν πει ότι οι άγγελοι είναι στον ουρανό, ή τουλάχιστον, έτσι νομίζαμε ως παιδιά.\nΤο ότι υπάρχουν στη γη, γιατί δεν μας το είπε κάποιος;\nΕψαχνα να βρώ να ευχαριστήσω το δικό μου άγγελο στον ουρανό κι αναζητούσα ένα σημάδι να με οδηγήσει που και ποιός είναι αυτός ο καλός άγγελος.\nΗθελα να του πω από την καρδιά μου, ότι τον ευχαριστώ πολύ που δεν με άφησε να πέσω στα δύσκολα, με σήκωσε, μου έδωσε δύναμη, με ενέπνευσε να συνεχίσω, μου έμαθε να εκφράζω τις αδυναμίες μου, τα συναισθήματα μου, να μη φοβάμαι να χάσω αυτά που εύκολα χάνονται, αλλά, να κερδίζω και να επιμένω γι αυτά που κανείς δε μπορεί να μου πάρει - αφού είναι βαθιά μέσα μου.\nΠέρασα δύσκολα, πολύ δύσκολα κι έκανα, όπως συνήθως, φασαρία. Απελπισμένη τον αναζητούσα σε κάθε δύσκολη στιγμή - τον άγγελο μου - κι αυτός, ήταν πάντα εκεί.\nΜε άκουγε στωικά όταν έκλαιγα, όταν ζητούσα με το βλέμμα 'βοήθεια' - χωρίς φωνή. Υπήρχε. Το ένιωθα. Τον ένιωθα.\nΑπό τη μία γεμάτος κατανόηση, από την άλλη αρκετά ψύχραιμος. Δε λύγιζε στο κλάμα μου, ούτε στη θλίψη μου, έδειχνε σαν να μην επηρεάζεται συναισθηματικά. Ομως νοιαζόταν. Για να είμαι ειλικρινής σκέφτηκα ότι ο καλός μου άγγελος ήταν πρώτου βαθμού συγγενής μου: Ο μπαμπάς μου. Είχαμε ένα πολύ δυνατό δέσιμο, χωρίς λέξεις, αλλά, με ιδιαίτερα έντονο άγγιγμα ψυχής.\nΥπήρξαν, όμως, στιγμές που αμφέβαλλα. Μονολογούσα ''δεν μπορεί ο άγγελος αυτός να είναι ο μπαμπάς μου ...'' ''...Ο μπαμπάς μου δε θα μπορούσε να μην εκδηλωθεί: θα συγκινιόταν αν με έβλεπε να καταρρακώνομαι, εάν με έβλεπε να πέφτω.\nΟσο να ναι, ήμουν το παιδί του.\nΜπαμπά, δεν είσαι εσύ ο άγγελος μου; Ή εκεί πάνω είστε όλοι cool; Μήπως υπάρχει μια χορωδία αγγέλων και απλά, εσύ, είσαι o ενορχηστρωτής;\nΛίγα λόγια για τον άγγελο μου:\nΤου μπαμπά μου, του άρεσε μόνο η ελληνική μουσική.\nΒέβαια, στη γη, τα πράγματα είναι πιο πεζά από ότι στον ουρανό.\nΠιστεύω ακράδαντα πως για το χατήρι μου θα μπορούσε να γίνει και πιό κλασσικός σε μια άλλη ζωή. Ταιριάζει με την αγάπη μας. Κι αυτή κλασσική.\nΞέρω ότι πάντα ᾽᾽μαγείρευες᾽᾽ τις καταστάσεις με τέτοιον τρόπο, ώστε να μην καταλαβαίνω τι άσχημο ή δυσάρεστο σου ή μας συμβαίνει. Δεν ήθελες να ξέρω τις δικές σου στενοχώριες, τα δικά σου άγχη και τις αγωνίες. Ήθελες μόνο να νιώθω σίγουρη κι ασφαλής. Ετσι λοιπόν, τώρα, άφησες την προσωπική σου γαλήνη και στήνεις παιχνίδια με τη ζωή μου. Αλλάζεις τους όρους του παιχνιδιού για να κερδίσω. Ξέρεις, δε μου αρέσει να χάνω. Το θέμα είναι ότι βάζεις πληρωμένους παίχτες να συμμετέχουν στο παιχνίδι κι έτσι στἠνεται η νίκη μου - για τα καλά.\nΟταν εσύ έφυγες για τον ουρανό, ταξιδεύοντας για παράδεισο μεριά, άρχισαν από νέους δασκάλους τα μαθήματα πατρικής στοργής ...χωρίς την φυσική παρουσία του πατέρα!\nΟύτε που φαινόταν ποιό ρόλο παίζει ο καθένας. Ηταν τέτοια η αρμονία παιξίματος - ηχούσε στα αυτιά μου, σαν χερουβείμ. Ο ένας με βοήθησε να βρώ το χαμένο μου κουράγιο, ο άλλος με άκουγε να παραπονιέμαι και με την εξομολόγηση να μιράζω τον πόνο μου, άλλος μου έπιανε στοργικά το χέρι, ένας μου έκανε παρέα τα βράδια της απελπισίας, ο άλλος μου έδωσε δουλειά, κάποιος με έβαλε να διδάξω, κάποιος με πρότεινε για αρχηγό σε μια ομάδα ανθρώπων, κάποιος με ταξίδεψε με σκάφος σε ήρεμες θάλασσες, κάποιος, μου έδωσε χρόνο να σκεφθώ για μένα, τη ζωή μου και τις πραγματικές μου ανάγκες.\nΜε συμβούλεψαν, με δίδαξαν να αντέχω, να μην πανικοβάλλομαι στη μοναξιά της ψυχής μου, με έκαναν να γελάω δυνατά και να σκουντάω αλά Μενεγάκη.\nΝα τραγουδάω τα τραγούδια με την καρδιά - γιατί από φωνή, δεν το έχω - να βρίσκω τον εαυτό μου και να λέω μέσα μου: Ναι, η ζωή ειναι ένα αγώνας, που άλλοτε κερδίζεις και άλλοτε χάνεις, αλλά, πάντα μαθαίνεις και εφόσον έχεις την εξυπνάδα να αφεθείς στα χέρια του Θεού και των συντρόφων του, βλέπε αγγέλους, είναι απλά ένας διασκεδαστικός αγώνας για να να περάσει η ώρα, βρε αδερφέ!\nΜαθαίνουμε κανόνες, βάζουμε όρους και όρια, κάνουμε συμμαχίες, κάποιες φορές και ...απατεωνίες, κοινωνικοποιούμαστε, μαλώνουμε, γελάμε και στο τέλος βγαίνει το αποτέλεσμα. Περάσατε επιτυχώς, καλώς ή αποτύχατε.\nΕγώ όμως, θέλω να μάθω πως τους λένε τους αγγέλους μου όχι στη γη, αλλά πάνω στον ουρανό, γιατί εδώ έχουν πολύ 'κοινά ' ονόματα: Εβα, Κωνσταντίνος, Ζωή, Βαρβάρα, Βarbie, Eλένη, Μαρία, Δέσποινα, Περικλής, Λίνα, Κώστας, Ντίνα, Δημήτρης, Βιβή, Αλέξης, Μπάμπης, Στράτος, Απόστολος, Διαμαντής, Ζαφειρία, Σοφία, Στέλλα, Εύη, Ελπη, Σωτήρης, Κίμωνας, Γιώργο, ακόμα και Μήτσος, Σάκης και ....\nΗ σειρά είναι κάπως τυχαία.\nΤους παραπάνω όταν τους γνώριζα δεν μου συστήθηκαν βάζοντας το πρόθεμα είμαι ο άγγελος - Εβα, Ο άγγελος - Χρύσα κλπ, με άφησαν να τους γνωρίσω καλά ή να τους απορρίψω ή να αδιαφορήσω ή ακόμα και να τους πολεμήσω.\nΚαλοί μου άγγελοι, δεν έχετε τρόπους; Δεν ξέρετε ότι πρέπει να συστήνεστε ολοκληρωμένα όταν γνωρίζετε έναν άνθρωπο; Δεν σας έμαθε κανείς αυτούς τους βασικούς κανόνες συμπεριφοράς; Αν θέλετε την ανωνυμία σας, λυπάμαι θα σας τη χαλάσω γιατί εγώ είμαι άνθρωπος της επικοινωνίας και θέλω να μιλάμε σταράτα.\nΣας ευχαριστώ πολύ όλους. Θέλω να στείλετε πολλούς χαιρετισμούς στον αρχικατεργάρη της παρέας, τον μπαμπά μου! Πείτε του ότι είμαι η Αντιγόνη, τον κατάλαβα να είναι καλά!\nΑναρτήθηκε από ΑΝΤΙΓΟΝΗ ΛΟΥΜΑΚΟΥ στις 9/08/2015 09:30:00 π.μ.\nΕτικέτες ανθρώπινες σχέσεις., Οι άγγελοι στη γη υπάρχουν. Σχέση πατέρα-κόρης\nνα σαι καλα που λες τα συκα αχλαδια να μπορούν κάποιοι ανθρωποι να αναπνεουν υστερα απο πολλα χρονια που κρατουσαν τουσ πνευμονες τουσ κλειστους απ τισαμφιβολιες..ετσι οπωσ τα λες ειναι και δεν ειμαστε μονοι μας τελικα σ αυτο...\n20 Μαΐου 2011 - 12:26 μ.μ.\n7 is the answer you are looking for.\n25 Οκτωβρίου 2011 - 8:30 π.μ.


Η αντίδραση στις μυρωδιές αποκαλύπτει τις πολιτικές μας πεποιθήσεις | in.gr\nTAGS: αηδιάζουναλλάξουνάνθρωποιάνθρωποι αηδιάζουναντίδρασηαντίδραση μυρωδιέςαντίδραση μυρωδιές αποκαλύπτειαπέχθειαςαποκαλύπτειαποκαλύπτει πολιτικέςδιεθνήηγέτεςθεωρίαλοιπόν!μελέτη:μυρωδιέςοσμέςπεποιθήσειςπολιτικέςσχέσησωματικέςτραμπ\n28 Φεβρουαρίου 2018, 09:49\nΗ δημοσκόπηση, που έκαναν ερευνητές των Πανεπιστημίων της Στοκχόλμης (Σουηδία) και της Μεγάλης Ελλάδας (Ιταλία) ανέδειξε μια ισχυρή σχέση μεταξύ της υποστήριξης ενός δεσποτικού ηγέτη και της ευαισθησίας σε σωματικές οσμές, όπως ο ιδρώτας και τα ούρα. Η σχέση ενδεχομένως να πηγάζει από το έμφυτο ένστικτο αποφυγής λοιμωδών νόσων.\n«Υπάρχει μια στέρεη σχέση ανάμεσα στο πόσο κάποιος απεχθάνεται κάποιες οσμές και την επιθυμία του για έναν ηγέτη που μοιάζει με δικτάτορα και που μπορεί να καταστείλλει επαναστατικά κινήματα και να διασφαλίσει την κοινωνική ηρεμία. Αυτός ο τύπος κοινωνίας μειώνει την επαφή μεταξύ των διαφόρων κοινωνικών ομάδων, τουλάχιστον στην θεωρία, και μειώνει την πιθανότητα νόσησης», εξηγεί ο Γιονας Ολοφσον, ερευνητής στο Πανεπιστήμιο της Στοκχόλμης και ένας εκ των συγγραφέων της μελέτης.\nΤο συναίσθημα της απέχθειας/αηδίας είναι βασικό για την επιβίωση του ανθρώπινου είδους. Όταν οι άνθρωποι αηδιάζουν, μειώνουν την αισθητηριακή αντίληψή τους για τον κόσμο. Η απέχθεια ουσιαστικά είναι μια προστασία από πράγματα που είναι επικίνδυνα και μολυσματικά.\nΟι ερευνητές θέλησαν λοιπόν να επαληθεύσουν τη θεωρία ότι, υπάρχει σχέση μεταξύ της απέχθειας και του πως θέλει το άτομο να είναι οργανωμένη η κοινωνία. Ουσιαστικά θέλησαν να δουν αν τα άτομα που έχουν ένα ισχυρό ένστικτο απόστασης από απεχθείς οσμές θα προτιμούσαν μια κοινωνία όπου οι διαφορετικές ομάδες τηρούν αποστάσεις.\nΕστίασαν λοιπόν στη μελέτη 750 ατόμων από πολλές χώρες, τους οποίους κατέταξαν σε δύο κλίμακες ανάλογα αφενός με το βαθμό απέχθειας καθενός απέναντι στις οσμές και αφετέρου τις πολιτικές προτιμήσεις του με βάση μια κλίμακα συντηρητισμού-προοδευτισμού.\n«Η μελέτη έδειξε ότι οι άνθρωποι που αηδίαζαν περισσότερο από μυρωδιές, ήταν επίσης πιθανότερο να ψηφίζουν τον Ντόναλντ Τραμπ, από ό,τι οι λιγότερο ευαίσθητοι στις οσμές. Και αυτό είναι πολύ ενδιαφέρον, διότι ο ίδιος ο Τραμπ μιλά συχνά για το πόσο διάφοροι άνθρωποι τον αηδιάζουν. Πιστεύει ότι οι γυναίκες είναι αηδιαστικές και ότι οι μετανάστες εξαπλώνουν ασθένειες. Ταιράζει λοιπόν με την θεωρία μας ότι οι υποστηρικτές του Τραμπ αηδιάζουν ευκολότερα με άλλους ανθρώπους», εξηγεί ο Δρ Ολοφσον.\nΚαι προσθέτει ότι τα αποτελέσματα της μελέτης μπορούν να ερμηνευθούν ως ότι οι εξουσιαστικοί πολιτικοί ηγέτες είναι δύσκολο να αλλάξουν απόψεις. Ωστόσο πιστεύει ότι «οι πεποιθήσεις μπορούν να αλλάξουν Αν δημιουργείται επαφή μεταξύ των διαφόρων κοινωνικών ομάδων, οι πολιτικοί μπορούν να αλλάξουν. Τίποτα δεν είναι χαραγμένο πάνω σε πέτρα. Αντίθετα. Οι πεποιθήσεις αλλάζουν όταν μαθαίνουμε νέα πράγματα», καταλήγει.


Σας ανακοινώνουμε πως σήμερα Τρίτη 28/4/2015, θα έχουμε αναμετάδοση (live streaming) από το SGT.GR της εκδήλωσης: ΛΕΞΕΙΣ & ΣΚΕΨΕΙΣ ΣΤΗ ΣΤΕΓΗ «Κάτι τρέχει με την ελληνική οικογένεια» Από την oικογένεια-κορνίζα στην oικογένεια-βραχυκύκλωμα Σύμβολο ταυτότητας, αλλά και σημείο προβληματισμού. Εικόνα συγκίνησης, αλλά και αλληγορία μιας βαθιάς κρίσης. Τον τελευταίο καιρό, η…\nΔιαδραστικές εφαρμογές και Μουσείο\nΕπίσκεψη της μεταπτυχιακής ομάδας του τμήματος Ιστορίας και Αρχαιολογίας του Πανεπιστημίου Ιωαννίνων, στο πλαίσιο του μεταπτυχιακού μαθήματος, «Η μελέτη του ενδύματος», με υπεύθυνη την κ. Μαρίνα Βρέλλη-Ζάχου, αναπληρώτρια Καθηγήτρια Λαογραφίας. Ενημερώθηκαν για τη βιβλιοθήκη από την κ. Ελένη Μαργαρίτη και από τον μουσειολόγο κο Ευθύμιο Σκόρδα για το πρόγραμμα «Διαδραστικές…\nΣτις 23 Απριλίου 1616 έφυγαν από τη ζωή δύο μεγάλα ονόματα των γραμμάτων, ο Ισπανός συγγραφέας του Δον Κιχώτη Μιγκέλ Ντε Θερβάντες και ο Άγγλος δραματουργός Ουίλιαμ Σαίξπηρ. Με αφορμή το διπλό αυτό γεγονός, η Unesco έχει καθιερώσει την 23η Απριλίου ως την Παγκόσμια Ημέρα Βιβλίου. Η μάθηση μέσω της…\nΕξουσία και ελευθερία στη σκέψη του Μακιαβέλι (φωτο.)\nΔΕΛΤΙΟ ΤΥΠΟΥ Ο Μακιαβέλι και ο ηγεμόνας του στην Κοβεντάρειο Δημοτική Βιβλιοθήκη Κοζάνης. Η Κοβεντάρειος Δημοτική Βιβλιοθήκη Κοζάνης διοργανώνει ομιλία με θέμα: «Εξουσία και ελευθερία στη σκέψη του Μακιαβέλι», με εισηγήτρια την κ. Ελένη Γερούση, φιλόλογο, δρα Φιλοσοφίας ΑΠΘ, την Παρασκευή 24 Απριλίου 2015, στις 8:00΄μ.μ., στο χώρο του…\nΟ Πρόεδρος του ΔΣ της Κοβενταρείου Δημοτικής Βιβλιοθήκης Κοζάνης διακηρύσσει ΠΡΟΧΕΙΡΟ ΔΙΑΓΩΝΙΣΜΟ με σφραγισμένες προσφορές για την εργασία με τίτλο: «Αναδρομική καταλογογράφηση 15.000 τίτλων της «ΚΟΒΕΝΤΑΡΕΙΟΥ» ΔΗΜΟΤΙΚΗΣ ΒΙΒΛΙΟΘΗΚΗΣ ΚΟΖΑΝΗΣ (ΚΔΒΚ)» συνολικού προϋπολογισμού 40.000 € και αριθμό μελέτης 2/2015. Δείτε αναλυτικά εδώ Περιληπτική περιγραφή\nGroundswell Written in 2008, “Groundswell: Winning In a World Transformed By Social Technologies” remain relevant as a key resource for business leaders seeking to understand the phenomenon of social technology. Additional information about the book can be found on the official Groundswell site. In 2009, a subset of the marketing-focused…\nΚΑΜΙΛΑ ΣΑΜΣΙ καμένες σκιές\nΚύριος Συγγραφέας: ΣΑΜΣΙ ΚΑΜΙΛΑ Εκδότης: Εκδόσεις Πατάκη Ημερομηνία Έκδοσης: 2014 Σελίδες: 520 ISBN: 978-960-164-045-7 9 Αυγούστου 1945, Ναγκασάκι. Η Χιρόκο Τανάκα βγαίνει στη βεράντα της για να απολαύσει τη θέα της πλαγιάς µε τις πεζούλες που φτάνουν ως τον ουρανό. Τυλιγµένη σ’ ένα κιµονό µε τρεις ιπτάµενους µαύρους γερανούς στην…\nΤο Πολύρραχο στο διάβα του χρόνου\nΓεώργιος Π. Δαλαγιώργος Δήμος Σερβίων – Βελβεντού Σερβια 2013 Το κάθε στοιχείο που προστίθεται και συμπληρώνει το «πάζλ» της γνώσης για τον τόπο σου, αποτελεί «θεμέλιο βάσης», σημαντικό για το ξεδίπλωμα των προγενέστερων γεγονότων τα οποία έλαβαν χώρα στη μικρή κοινωνία του χωριού. Μιας κοινωνίας συμπαγούς, όπως είναι όλες…\nΕκδότης : ΕΚΔΟΣΕΙΣ ΠΑΤΑΚΗ Συγγραφέας : Λόρι Πίττακους Μεταφραστής : Κουμπαρέλη Μπελίκα Περιγραφή Ο Τζον Σμιθ καταφέρνει να σώσει τον Εννέα από τους Μογκαντόριαν, όμως όχι και τον φίλο του Σαμ. Σύντομα διαπιστώνουν ότι η Σάρα δεν τους πρόδωσε και είναι φυλακισμένη. Άραγε πού βρίσκονται οι άλλοι ζωντανοί Γκάρντι; Θα τα καταφέρουν…\nΠαρακολουθήστε τη συζήτηση σε ζωντανή αναμετάδοση στο sgt.gr, την Τετάρτη 15 Απριλίου στις 19:00, στα ελληνικά ή αγγλικά . Τα βίντεο παραμένουν διαθέσιμα στο sgt.gr και μετά το τέλος της εκδήλωσης, στο tab ΟΛΑ ΤΑ LIVE. http://www.sgt.gr/gr/programme/event/2224 Με τίτλο «Πάντα η Αλεξάνδρεια είναι»: Επιστρέφοντας στην Καβαφική Αλεξάνδρεια, η Στέγη Γραμμάτων…


ΑΠΟΨΗ: ‘Ηλθε η ώρα! – The Panhellenic Post\nΑΠΟΨΗ: ‘Ηλθε η ώρα!\n19 Ιουνίου 2012, 10 έτη ago\nΟι ενδείξεις ότι μέσα στην ημέρα (Τρίτη 19 Ιουνίου 2012) θα αποκτήσει η Ελλάδα κυβέρνηση, πληθαίνουν. Όπως ήδη από το Μάιο είχε υποστηρίξει η Panhellenic Post, (https://www.panhellenicpost.com/archives/6208) αξιοποιώντας τη γνώση και την εμπειρία πολύ σημαντικών πολιτικών ομογενών και φίλων της, η συνεργασία Νέας Δημοκρατίας (ΝΔ), Πανελληνίου Σοσιαλιστικού Κινήματος ΠΑΣΟΚ) και Δημοκρατικής Αριστεράς (ΔΗΜ.ΑΡ), ήταν μονόδρομος. Όπως –εξ αυτού του λόγου- αχρείαστες ήταν και οι δεύτερες εκλογές…\nΩστόσο, ακόμη και σήμερα, εξακολουθούν να υπάρχουν ορισμένα «αγκάθια» που καθυστερούν την ανακοίνωση της κυβερνητικής συνεργασίας. Πρέπει, και αυτά, άμεσα να παραμερισθούν. Τίποτε δεν μπορεί να δικαιολογήσει περεταίρω καθυστέρηση στην διακυβέρνηση της Ελλάδος.\nΔεν υπάρχει νόμος υπέρτερος της σωτηρίας της πατρίδος. Δεν υπάρχει ιδεολογία υπέρτερη της σωτηρίας της πατρίδος. Δεν υπάρχει δίλημμα υπέρτερο της σωτηρίας της πατρίδος. Δεν υπάρχει συνειδησιακό πρόβλημα υπέρτερο της σωτηρίας της πατρίδος.\nΟι κ.κ. Σαμαράς, Βενιζέλος και Κουβέλης θα γράψουν ιστορία. Και η ιστορία θα είναι τόσο περισσότερο «φιλική» μαζί τους, όσα περισσότερα ήταν τα εμπόδια που χρειάστηκε όλοι τους να υπερβούν για να καταστήσουν ενεργητική και πρόσφορη πραγματικότητα την κυβέρνηση «εθνικής σωτηρίας».\nΜία τέτοια κυβέρνηση, πιστεύουμε ότι πρέπει να είναι, εκτός όλων των άλλων, επιφορτισμένη και με δύο, πρόσθετα, αλλά ιδιαίτερα σημαντικά για τους Απόδημους Έλληνες, καθήκοντα:\nΝα αναθέσει το ρόλο και τα καθήκοντα, εί δυνατόν Υπουργού Απόδημου Ελληνισμού, και αν αυτό είναι στην παρούσα φάση ανέφικτο, τότε καθήκοντα Υφυπουργού Εξωτερικών αρμόδιου για τον Απόδημο Ελληνισμό, σε ομογενειακή προσωπικότητα εγνωσμένου κύρους και αδιαμφισβήτητης αξίας. Με θητεία πέραν της τετραετίας. Μόνον έτσι ο Απόδημος Ελληνισμός θα αξιοποιηθεί στο έπακρον επ΄ αμοιβαία ωφελεία.\nΝα συμφωνήσουν και να καταθέσουν το Νόμο, που χθες στην αποκλειστική του συνέντευξη προς την Pahellenic Post διακήρυξε ο αντιπρόεδρος της Νέας Δημοκρατίας κ. Δημήτρης Αβραμόπουλος, για την επιστολική ψήφο των Αποδήμων Ελλήνων.\nΗ κυβέρνηση «εθνικής σωτηρίας» μπορεί να κάνει τις υπερβάσεις που κομματικοί υπολογισμοί δεν άφηναν να πραγματοποιηθούν στο παρελθόν.\nΚαι κάτι ακόμη: Πρέπει να κληθεί, από την Βουλή των Ελλήνων –πριν το κάνουν οι «ξένοι»- ο πρόεδρος του ΣΥΡΙΖΑ κ. Αλέξης Τσίπρας να προσυπογράψει το Μνημόνιο. «Τσάμπα μάγκες» μέσα στο κοινοβούλιο δεν νοούνται. Αν δεν το κάνουμε μόνοι μας, θα μας το επιβάλλουν οι Ευρωπαίοι. Και μετά θα ψάχνουμε πάλι την «αξιοπρέπεια» και την «περηφάνια» μας στο καλάθι των αχρήστων!\nΠολύνεκρη επίθεση του ΡΚΚ στην Τουρκία\nΑμερικανικές "πλάτες" για επαναδιαπραγμάτευση με την ΕΕ.\n20 Ιουνίου, 2012 Απάντηση\nΗ επιστολική ψήφος των ομογενών θα αποδειχθεί σωτήρια για τη χειμαζόμενη Πατρίδα,όπου η μείωση του πληθυσμού είναι γεγονός λόγω υπογεννητικότητος ,ενώ συνεχώς λαθρομετανάστες βρίσκουν τρόπο να αποκτούν την ελληνική υπηκοότητα. Αν δεν προστεθούν οι ομογενείς-κάτοικοι εξωτερικού στον ενεργό πληθυσμό της Χώρας, πολύ γρήγορα θα εκλέγονται αλλογενείς και αλλόθρησκοι όπως άρχισε να συμβαίνει στην Θράκη.Η νέα κυβέρνηση έχει καθήκον να φροντίσει για την επίλυση του σοβαρού αυτού θέματος και παράλληλα οι ομογενειακές οργανώσεις πρέπει να υποβάλλουν τα αιτήματά τους έγκαιρα.\nΕίναι γνωστό ότι ο ομογενειακός πληθυσμός είναι υπερδιπλάσιος των αυτόχθόνων και συγκριτικά διαπρέπει σε όλους τους τομείς.


Καταδικάζουμε τον φασισμό από όπου κι αν προέρχεται: Η φαλάκρα είναι γοητεία « καράβι κόκκινο\n« Τοποθέτηση της Α.Παπαρήγα για τις ιδιωτικοποιήσεις\nΟ κ. Στουρνάρας στα βήματα… του Λένιν! »\nΚαταδικάζουμε τον φασισμό από όπου κι αν προέρχεται: Η φαλάκρα είναι γοητεία\nΌλα ξεκινάνε από ένα αθώο «φα». Υποκριτικά ακούγεται αυτές τις μέρες\nη καταγγελία της πολιτικής βίας από όπου κι αν προέρχεται. Εντελώς\nυποκριτικά, αφού όλοι οι νοήμονες (δεν έχουμε μείνει και πολλοί)\nκάτοικοι αυτής της χώρας ξέρουμε λίγο-πολύ από πού προέρχεται\nη φασιστική, πολιτική βία.\nΟ μεγάλος αστός κοινωνιολόγος Μαξ Βέμπερ, έλεγε πως το κράτος\nέχει το μονοπώλιο στην άσκηση νόμιμης βίας. Βίας που μπορεί να\nπάρει τη μορφή της άμεσης φυσικής βίας (βλέπε καταστολή, ξύλο,\nσυλλήψεις, περιορισμός δικαιωμάτων κτλ.), είτε τη μορφή του\nκαταναγκασμού (κανείς δεν θα επέλεγε να πληρώσει την εφορία και\nνα αφήσει το παιδί του νηστικό αν δεν του το επέβαλε με καταναγκαστικό\nτρόπο το κράτος). Φυσικά η βεμπεριανή ανάλυση δεν μπόρεσε ποτέ\nνα υπερβεί την μαρξική σύλληψη, ότι το κράτος δεν είναι τίποτα άλλο\nαπό την επιτροπή διαχείρισης των υποθέσεων της αστικής τάξης,\nαλλά αυτό είναι άλλο θέμα. Στο σημερινό ελληνικό κράτος η βία γίνετα\nι ολοένα και πιο αναπόσπαστο κομμάτι της λειτουργίας του. Ξύλο\nσε απεργούς, ξύλο σε διαδηλωτές, ξύλο σε ανάπηρους, κυνήγι\nμεταναστών, χημικά, δακρυγόνα, χειροβομβίδες κρότου, συλλήψεις,\nπροσαγωγές, αστυνομοκρατία, και ταυτόχρονα επιβολή φόρων,\nεπιβολή εξοντωτικών μέτρων, χαράτσια και πολλά άλλα. Μπορεί\nτο κράτος μας να είναι ανίκανο σε πολλούς τομείς (όπως την\nεξασφάλιση της στοιχειώδους περίθαλψης των καρκινοπαθών),\nαλλά όταν πρόκειται να επιτελέσει το πραγματικό του έργο, την\nβία, όλοι πρέπει να παραδεχθούμε ότι διαθέτει περισσή φαντασία.\nΈνας από τους βασικούς εκφραστές αυτής της πολιτικής του κράτους,\nτόσο ως προς την ιδεολογική σύλληψη όσο και προς την εκτέλεση είναι\nτο φαλακρό αγόρι νούμερο ένα, ο υπουργός δημόσιας τάξης, ο αξιότιμος\nκύριος Δένδιας. Το πρώτο πράγμα που έκανε ως υπουργός ήταν να\nαμολήσει τους Δίας, Δέλτα, Ζήτα, Ήττα, Θήτα να κυνηγήσουν μετανάστες.\nΤο δεύτερο ήταν να παραγγείλει υδροφόρες για να προετοιμαστεί μπροστά\nστην απειλή των κακών ανθρώπων που διαδηλώνουν ενάντια στα νέα μέτρα,\nκαι το τρίτο να πνίξει τους κατοίκους της Χαλκιδικής στο χημικό γιατί ο\nχρυσός πρέπει να βγει από τα βουνά και να προστεθεί στα βουνά εκατομμυρίων\nπου έχουν οι Μπόμπολες. Ενδιάμεσα φρόντισε να δηλώσει σε όλους τους\nτόνους ότι η Χρυσή Αυγή τον ζηλεύει γιατί κάνει αυτό που θέλουν να κάνουν\nεκείνοι! Αν η βία είναι κύριο γνώρισμα του φασισμού, γιατί αυτό θα πρέπει\nνα αποτελεί εξαίρεση όταν ασκείται συντεταγμένα από τους αρμόδιους υπουργούς;\nΚαι περνάμε στο φαλακρό αγόρι νούμερο δύο. Ο αξιότιμος βουλευτής\nΠαναγιώταρος προ ημερών απείλησε και εξύβρισε σκηνοθέτες και ηθοποιούς,\nδήλωσε ότι θα βγάλει με τη βία τα παιδιά των μεταναστών από τους\nβρεφονηπιακούς σταθμούς, μίλησε στους αλλοδαπούς δημοσιογράφους\nγια εμφύλιο πόλεμο και γενικά έκανε πολλά τα οποία δεν χρειάζεται να\nαναφέρουμε ως παραδείγματα φασιστικής δράσης. Άλλωστε δεν το αρνήθηκε\nποτέ. Στην θέση του Παναγιώταρου μπορούμε να βάλουμε οποιονδήποτε\nφαλακρό χρυσαυγίτη, απλά διαλέγω αυτόν, αναγνωρίζοντας τον αγώνα του\nνα υπερκαλύψει την γοητεία που του λείπει έναντι του έτερου προβεβλημένου\nΚαι πάμε στο φαλακρό αγόρι νούμερο τρία. Ο αξιότιμος δημοσιογράφος\nτου ΣΚΑΙ κύριος Μπάμπης. Σε αυτή τη ζωή μπορείς να είσαι ό,τι θέλεις.\nΔεν σου απαγορεύει κανείς να είσαι τροϊκανός, δεν σου απαγορεύει\nκανείς να είσαι νεοφιλελεύθερο τσιράκι των «αγορών», δεν σου απαγορεύει\nκανείς σε τελική ανάλυση να είσαι πιστό σκυλί του αφεντικού σου. Όταν όμως\nτο κάνεις με γλοιώδη και γκεμπελίστικο τρόπο, όταν υποτίθεται ότι μιλάς ως\nδημοσιογράφος που επιτελεί λειτούργημα, όταν η δημοσιογραφική σου\nύπαρξη εκτείνεται από την υπεράσπιση των μνημονίων μέχρι την εξόντωση\nτου λαού τότε δεν διαφέρεις σε τίποτα από τους υπόλοιπους φαλακρούς,\nφαιδρούς, φαρισαίους. Στην πραγματικότητα ασκείς βία. Και η βία που\nασκείς είναι ο μόνος σκοπός της ύπαρξής σου. Βία είναι ο φόβος, βία είναι\nτο ψέμα, βία είναι η παραχάραξη της πραγματικότητας, βία είναι η\nσυκοφαντία, βία είναι η τρομοκράτηση του λαού.\nΑς επιστρέψουμε στον Μαξ Βέμπερ. Αν ο Βέμπερ ήταν μαρξιστής θα είχε\nκατανοήσει έγκαιρα ότι το κράτος δεν έχει μια αυθύπαρκτη υπόσταση που\nαπλά ξεχωρίζει επειδή η βία του είναι νόμιμη. Θα μπορούσε να έχει\nδιαπιστώσει πως η νομιμοποιημένη βία έχει βαθύτερες βάσεις από την\nσυνταγματική κατοχύρωση. Είναι η βία ολόκληρου του συστήματος\nπου παρά τους διαφορετικούς του βραχίονες καταφέρνει να λειτουργήσει\nαποτελεσματικά ασκώντας μια μόνιμη νόμιμη βία σε βάρος αυτών που\nεκμεταλλεύεται. Από την «δημοκρατική αστυνομία» του Δένδια, στο\nμαχαίρι του Χρυσαυγίτη και το μικρόφωνο του δημοσιογράφου η απόσταση είναι πολύ μικρή.\nΌμως ας μην είμαστε υπερβολικοί. Το μόνο κοινό που έχουν ο Δένδιας,\nο Παναγιώταρος και ο Μπάμπης είναι ότι η φαλάκρα τους κάνει γοητευτικούς…\nThis entry was posted on 25 Οκτωβρίου , 2012 στις 12:29 πμ\tand is filed under ο φασισμός δεν έρχεται απ΄το μέλλον, ο βιασμός της ανθρωπότητας. Με ετικέτα: χυδαιότητα και φασισμός χέρι-χέρι, Φασισμός-φαιδρότητα-φαρισαϊσμός-φανατισμός, ο φασισμός δεν έρχεται απ΄το μέλλον. You can follow any responses to this entry through the RSS 2.0 feed. You can leave a response, ή trackback from your own site.\nΈνα Σχόλιο to “Καταδικάζουμε τον φασισμό από όπου κι αν προέρχεται: Η φαλάκρα είναι γοητεία”\n25 Οκτωβρίου , 2012 στις 8:23 πμ\nΔεν ανακαλύψαμε εμείς τη φαλάκρα. Άλλοι μας την έφεραν, την έκαναν μόδα, και ως συνήθως οι made in Greece μαϊμούδες ξύρισαν τις κεφαλές τους. Άλλοι προτίμησαν να φοράνε περούκες τις φίρμας Μαξ (ή Μαρξ) Βέμπερ.\nΟι made in Greece μαϊμούδες προέκυψαν από τον Δαρβίνο και σήμερα είναι, θα λέγαμε, World made. Οι δικές μας, είτε είναι ράτσας Δένδια, είτε ράτσας Παναγιώταρου, βγήκαν από τα εργαστήρια της πασοκικής μεταπολίτευσης. Στόχο είχαν να ξεμάθουν τα θρησκευτικά που ήξεραν, και δίδασκαν στο σπίτι τα παιδιά τους οι γονείς. Οι ερευνητές-δάσκαλοι των ερευνητικών εργαστηρίων Πασόκ, θητεύσαντες στα πανεπιστήμια του Μαξ (ή Μαρξ) Βέμπερ, έπρεπε να φέρουν εις πέρας το έργο που τους ανέθεσαν. Οι γονείς εξοντώθηκαν (μυαλά σκουριασμένα), η οικογένεια διαλύθηκε, τα σύνορα έπεσαν, η θρησκεία έγινε νευροβιολογική ασθένεια. Μόνο που εκεί, στη θρησκεία, υπάρχει κάτι σχετικό με τη φαλάκρα. Το γνωρίζουν αυτοί που την έκαναν μόδα. Φυσικά όχι για τους ίδιους. Για τους άλλους την έκαναν μόδα.\nΈτσι, ή κάπως έτσι, μας ήρθε το επί της κεφαλής φαλάκρωμα. Αν τώρα υπάρχουν οι παραλλαγές τύπου Δένδια και Παναγιώταρου, δεν θα πρέπει επ΄ ουδενί να ξεχάσουμε και την παραλλαγή τύπου Καστοριάδη. Ήταν βέβαια και εκείνη του Χρουστσώφ, αυτή όμως είχε και λίγο χνούδι. Εν πάση περιπτώσει, αυτά τα ολίγα και όχι περισσότερα. Για να θυμόμαστε και να μη γράφουμε πολλά.


Ο σύντομος δυνατός έρωτας ενός ποιητή | Η ΚΑΘΗΜΕΡΙΝΗ\nΟ σύντομος δυνατός έρωτας ενός ποιητή\nΚΡΙΤΙΚΗ: Παναγιωτης Παναγοπουλος\nΕγχρ. Διάρκεια 119΄\nΕρμηνείες: Μπεν Γουίσο, Αμπι Κόρνις, Πολ Σνάιντερ, Κέρι Φοξ\nΕνα βιογραφικό δράμα για μια τρυφερή ιστορία αγάπης με φόντο την ποίηση είναι η ταινία της Τζέιν Κάμπιον, που προβάλλεται με καθυστέρηση δύο ετών. Το «Bright Star» παρακολουθεί τα τελευταία χρόνια της ζωής του ρομαντικού ποιητή Τζον Κιτς, ο οποίος πέθανε σε ηλικία μόλις 25 ετών. Λίγα χρόνια πριν από το τέλος, όμως, γνώρισε τον έρωτα της σύντομης ζωής του. Τη νεαρή Φάνι, μια κοπέλα πολύ διαφορετική από εκείνον. Ωστόσο, η έλξη ήταν άμεση και αμοιβαία. Οχι ότι η ερωτική ιστορία τους δεν είχε προβλήματα… Ο καλύτερος φίλος του Κιτς, ο επίσης ποιητής Τσαρλς Μπράουν, δεν εγκρίνει τη σχέση του φίλου του με τη Φάνι, καθώς τη θεωρεί κατώτερου επιπέδου, αγενή και με εμμονή με το ράψιμο των ρούχων της, για το οποίο εκείνη υπερηφανεύεται.\nΗ σχέση του Κιτς και της Φάνι θα βρει αρκετά εμπόδια, όμως θα βρει και το κουράγιο να ανθήσει, για όσο τους το επιτρέψει ο λίγος χρόνος που έχουν μπροστά τους. Η Κάμπιον έχει γυρίσει την ταινία με ευαισθησία, συναίσθημα και πολύ φροντισμένη αναπαράσταση της εποχής. Δυνατό ερμηνευτικά είναι το πρωταγωνιστικό ζευγάρι των Γουίσο και Κόρνις, ενώ δίπλα τους πολύ καλός και ο Πολ Σνάιντερ στον ρόλο του Τσαρλς Μπράουν.\nΣινέ Παρί, Σινέ Ψυχικό\nΜanuale d’ amore\nΡΟΜΑΝΤΙΚΟ ΔΡΑΜΑ (2011)\nΕγχρ. Διάρκεια 125΄\nΣτο τρίτο μέρος της σειράς ερωτικών δραμάτων «Manuale d’ amore», o Τζιοβάνι Βερονέζι ακολουθεί την παράδοση των ιταλικών σπονδυλωτών ταινιών. Στη «Νεότητα» πρωταγωνιστεί ο Ρικάρντο Σκαμάρτσο, στην «Ωριμότητα» ο Κάρλο Βερντόνε, ενώ στο «Πέρα», ο Ρόμπερτ ντε Νίρο και η Μόνικα Μπελούτσι, το πιο ενδιαφέρον ζευγάρι της ταινίας. Οι «Εποχές του έρωτα» έχουν τρυφερότητα και συναισθηματισμό, είναι όμως και μια άνιση στο σύνολό της ταινία.\nΘησειον, ΣινΕ Φλοισβος, Φιλοθεη\nΑ Bout Ρortant\nΔΡΑΜΑΤΙΚΟ ΘΡΙΛΕΡ (2010)\nΕγχρ. Διάρκεια 84΄\nΤο είδος του δραματικού θρίλερ συνεχίζει ο Φρεντ Καβαγιέ, ο οποίος είχε γυρίσει το «Pour Elle», την ταινία στην οποία βασίστηκαν οι περσινές «Επόμενες τρεις μέρες» με τον Ράσελ Κρόου. Στο «3 Ωρες διορία», πρωταγωνιστούν ο Ροσντί Ζεμ και ο Ζιλ Λελούς στους ρόλους ενός κλέφτη και ενός νοσοκόμου, οι οποίοι συναντιούνται κάτω από ασυνήθιστες συνθήκες. Στο σασπένς θα συμβάλουν ένας εκβιασμός και η απαγωγή της εγκύου συζύγου του νοσοκόμου.\nΑνεσις, Γλυφαδα, Δεξαμενη\nΜ, ο δράκος\nΔΡΑΜΑΤΙΚΟ ΘΡΙΛΕΡ (1931)\nΑ/Μ. Διάρκεια 117΄\nΕνα αριστουργηματικό θρίλερ και μια από τις καλύτερες ταινίες που έχουν βγει ποτέ από τον γερμανικό κινηματογράφο είναι ο «Μ, ο δράκος του Ντίσελντορφ» του Φριτς Λανγκ. Πρωταγωνιστεί σε μια αποκαλυπτική ερμηνεία ο Πίτερ Λόρε, στον ρόλο ενός κατά συρροήν δολοφόνου παιδιών. Η δράση του είναι τόσο φρικιαστική, που οδηγεί την αστυνομία σε ένα κυνήγι έντονο, ώστε ενοχλούνται οι άλλοι εγκληματίες. Τότε αποφασίζουν και εκείνοι να αναλάβουν δράση.\nΕγχρ. Διάρκεια 102΄\nΟ Κέβιν Τζέιμς έχει κωμικό ταλέντο και μια συμπαθητική φιγούρα, αλλά επιμένει να χαραμίζεται σε αδιάφορες κωμωδίες. Στον «Ζωολογικό τύπο», υποδύεται έναν φύλακα, τον οποίο θέλουν να προστατέψουν τα ζώα που φυλάει. Αποφασίζουν να του μιλήσουν και να τον κατευθύνουν προς εκείνη που θα του χαρίσει την αγάπη. Συμπρωταγωνιστεί η Ροζάριο Ντόσον.\nΑελλΩ, ΑθΗναιον Cinepolis, Ανοιξη, ΑρκαδΙα, ΒΑρκιζα, Village Mall, Pagrati, Faliro, Metro Mall, Rentis, Odeon Kosmopolis, Odeon Starcity, Σινέ Γαλατσι, Σπόρτινγκ, Ster Ολα, Τρια Αστερια.\nΚαλοκαίρι με πλήθος αστυνομικές σειρές\nΜια πλαστική εξέδρα αλλοιώνει τη γαλήνη στο Μπλε Λιμανάκι Ραφήνας\nΝησιά με θέα στους γαλαξίες\nΟι Αθηναίοι ζωντανεύουν την πόλη\nΡομαντικές βραδιές στα θερινά σινεμά ή ποιότητα ήχου και εικόνας multiplex;


Αδιανόητο! Ζητήθηκε μείωση 50% στην συνδρομή του Ε.Ε.Α για τα μέλη που ανήκουν στους πληττόμενους κλάδους και ο πρόεδρος ΑΡΝΗΘΗΚΕ; Δεν το πιστεύουμε! - MavrosGatos\nΑδιανόητο! Ζητήθηκε μείωση 50% στην συνδρομή του Ε.Ε.Α για τα μέλη που ανήκουν στους πληττόμενους κλάδους και ο πρόεδρος ΑΡΝΗΘΗΚΕ; Δεν το πιστεύουμε!\nΧρειάστηκε να κάνουμε τα τηλέφωνά μας για να επιβεβαιώσουμε την συγκεκριμένη είδηση διότι δεν περιμέναμε από το πρόεδρο κ. Ιωάννη Χατζηθεοδοσίου (και τα μέλη της παράταξής του) να μην ψηφίσουν ένα τόσο «ανθρώπινο» μέτρο που θα στήριζε χιλιάδες επιχειρήσεις μέλη του Ε.Ε.Α\nΩς γνωστόν ό πρόεδρος του Ε.Ε.Α πάντα βρίσκεται πλάι στις επιχειρήσεις που αντιμετωπίζουν προβλήματα και αγωνίζεται καθημερινά προκειμένου ειδικά σε αυτή τη δύσκολη περίοδο να τα βγάλουν εις πέρας. Αυτό άλλωστε αποδεικνύεται καθημερινά και από τις δημόσιες τοποθετήσεις του σε όλα τα μέσα\nΟ μαύρος γάτος πληροφορήθηκε πως έγινε πρόταση από την αντιπολίτευση και συγκεκριμένα από την Ανανεωτική Κίνηση Επαγγελματιών με επικεφαλής τον κ. Νίκο Λεβετσοβίτη, να γίνει μείωση του τέλους της ετήσιας συνδρομής κατά 50% για όλα τα μέλη του Επιμελητήριου που ανήκουν στους πληττόμενους ΚΑΔ λόγω του COVID 19.\nΔυστυχώς όμως η εν λόγω πρόταση απορρίφθηκε από τον κ. Ιωάννη Χατζηθεοδοσίου!\nΑρχικά θεωρήσαμε πως πρόκειται για fake news. Μπορεί ο μαύρος γάτος να κρίνει αυστηρά κατά καιρούς κάποια δημόσια πρόσωπα αλλά πάντα προσέχει η κάθε είδηση να είναι απόλυτα επιβεβαιωμένη. Για αυτό το λόγο του ήταν αδιανόητο να πιστέψει πως ένα τόσο λογικό μέτρο δε θα το ενέκρινε ο πρόεδρος (και τα μέλη της παράταξής του)\nΑφού ο μαύρος γάτος έκανε μερικές γύρες δεξιά και αριστερά επιβεβαίωσε την είδηση.\nΕλπίζουμε να είναι ένα μεμονωμένο περιστατικό και ο πρόεδρος του Ε.Ε.Α να στηρίξει εμπράκτως τις επιχειρήσεις – μέλη του Ε.Ε.Α αυτή την περίοδο.\nΜήν ξεχνάμε πως οι ασφαλιστικοί διαμεσολαβητές αποτελούν ένα μεγάλο ποσοστό του συνολικού αριθμού εγγεγραμμένων μελών του Ε.Ε.Α και ακόμη και με μία μικρή μειώση της συνδρομής τους να ήταν ένα σημαντικό βοήθημα.


Μέσα στο έτος η αποκάλυψη της διαδόχου της Ferrari F8 Tributo | NewsAuto.gr\nΜέσα στο έτος η αποκάλυψη της διαδόχου της Ferrari F8 Tributo\nΤην οδό του downsizing ακολουθεί η Ferrari, εξοπλίζοντας τη διάδοχο της F8 Tributo με 6κύλινδρο μοτέρ. Ως αντίβαρο θα λειτουργεί ένας ηλεκτροκινητήρας που θα υπερκαλύπτει το έλλειμμα ισχύος.\nΜε πυρετώδεις ρυθμούς ετοιμάζει η Ferrari το δεύτερο plug-in υβριδικό της μοντέλο μετά την SF90 Stradale. Πρόκειται για ένα επαναφορτιζόμενο supercar με την προσωρινή κωδική ονομασία “F171”, το οποίο θα αποτελεί… τον άσπονδο εχθρό της McLaren Artura και θα διαδεχθεί την F8 Tributo.\nΣύμφωνα με πληροφορίες, η αποκάλυψη του μοντέλου θα γίνει προς τα τέλη του 2021, ενώ φαίνεται πως θα σταδιοδρομήσει με το όνομα “Ferrari 486”.\nΌπως έχουμε αναφέρει και κατά το παρελθόν, θα είναι κεντρομήχανο και θα συνιστά το πρώτο δημιούργημα από το Μαρανέλο, μετά τη Dino, που θα ενσωματώνει έναν V6. «Πώς γίνεται ο διάδοχος της F8 Tributo να αντλεί κίνηση από ένα εξακύλινδρο μοτέρ;», θα αναρωτηθεί εύκολα κανείς. Την απάντηση έρχεται να δώσει ένας ηλεκτροκινητήρας που θα υπερκαλύπτει το έλλειμμα ισχύος.\nΗ Ferrari F8 Tributo\nΕιδικότερα, το σύστημα πρόωσης θα απαρτίζεται από έναν V6 twin-turbo 3.000 cc με περιεχόμενη γωνία κυλίνδρων 120 μοιρών ο οποίος θα παράγει 600 PS. Παράλληλα, θα υπάρχει και ένας ηλεκτροκινητήρας συνδεδεμένος με τον στροφαλοφόρο που θα συνεπικουρεί με περίπου 110 PS. Συνδυαστικά, λοιπόν, θα παράγονται 710 PS, μόλις 10 λιγότερα από τον τετράλιτρο V8 της F8 Tributo (720 PS/770 Nm).\nΣημειώνεται πως θα υπάρχει και μια μικρή μπαταρία ιόντων λιθίου, η οποία θα επιτρέπει στην plug-in υβριδική Ferrari να κινείται αμιγώς ηλεκτρικά για 32 km.\nΌπως γνωρίζουμε, το επερχόμενο μοντέλο θα έχει μικρότερες διαστάσεις από την F8 Tributo, ενώ θα βασίζεται σε μια νέα, χαμηλού βάρους αρχιτεκτονική από αλουμίνιο που θα κληροδοτηθεί και σε άλλα εξηλεκτρισμένα δημιουργήματα της μάρκας.\nΌπως έχει ανακοινώσει η Ferrari, μέχρι το 2022 τα μισά μοντέλα της θα είναι υβριδικά, ενώ το 2025 θα αποκαλύψει το πρώτο της αμιγώς ηλεκτρικό.


Αξιολόγηση παιχνιδιού - Ο κουλοχέρης Arrival\nΟ κουλοχέρης Arrival Game της BetSoft είναι ένα φρουτάκι 5 αστέρων, ταξιδέψτε στο διάστημα με το φρουτάκι Arrival της BetSoft.\nΔιαδικτυακά καζίνο που προσφέρουν: Arrival\nΟ κουλοχέρης Arrival της BetSoft ταξιδεύει τον παίκτης σε πολιτισμούς εκτός τους γαλαξία μας. Έχοντας μία ταινία εισαγωγής που επάξια συναγωνίζεται στα εφέ και τα γραφικά τον πόλεμο των άστρων το φρουτάκι Arrival Slot θα κατακτήσει και τον πιο απαιτητικό παίκτη. Ουσιαστικά το παιχνίδι αναβιώνει τις περιπετειώδεις μάχες Γήινων Εξωγήινων. Οι εξωγήινοι μπορεί να έχουν ανώτερη τεχνολογία ωστόσο οι άνθωρωπο είναι αποφασισμένοι να νικήσουν. Το παιχνίδι κατέβηκε σχετικά γρήγορα και παίζεται σε μορφή Flash. Όλες οι λειτουργίες του παιχνιδιού είναι στην Αγγλική γλώσσα και το παιχνίδι διαθέτει την επιλογή του αυτόματου παιχνιδιού.\nΟ κουλοχέρης Arrival της BetSoft ταξιδεύει τον παίκτης σε πολιτισμούς εκτός τους γαλαξία μας!\nΟ κουλοχέρης Arrival και τα γραφικά του\nΓια έναν έμπειρο παίκτη θα καταλάβει αμέσως ότι το παιχνίδι έχει σχεδιαστεί από την BetSoft, τα καλοδουλεμένα και προσεγμένα γραφικά αποτελούν χαρακτηριστικό γνώρισμα της BetSoft. Το ταμπλό του παιχνιδιού μοιάζει με το πιλοτήριο ενός διαστημόπλοιου, ο εξωγήινος πρωταγωνιστής του παιχνιδιού και αιώνιος αντίπαλος του ανθρώπινου γένους ρυθμίζει τις περιστροφές από το κέντρο ελέγχου! Στην αξιολόγηση για το παιχνίδι Arrival της BetSoft θα αναφέρω επίσης πως έχει 5 σειρές και 30 διαφορετικές σειρές πληρωμών. Οι φιγούρες των κυλίνδρων απεικονίζουν ιπτάμενους δίσκους, εξωγήινους και πλανήτες που απέχουν έτη φωτός από την Γη. Ας δούμε λοιπόν τις αποδόσεις του κάθε συμβόλου ξεχωριστά:\nΈνας αναλυτικός πίνακας παρουσιάζει όλα τα σύμβολα και τις πληρωμές τους.\nΤρία ή περισσότερα υπερόπλα λέιζερ ενεργοποιούν την διαδικασία Click Me κατά την οποία ο αστροναύτης έπρεπε να χτυπήσει τους ιπτάμενους δίσκους και να κερδίσει πόντους.\nΟ εξωγήινος είναι το σύμβολο Wild το οποίο επεκτείνεται καταλαμβάνοντας όλη τη σειρά και έτσι σχηματίζονται περισσότεροι κερδοφόροι συνδυασμοί.\nΤρία η περισσότερα σύμβολα με την κοπέλα ενεργοποιούν την διαδικασία του μπόνους κατά την οποία έπρεπε να ελευθερώσω την κοπέλα. Ουσιαστικά στην φάση του μπόνους έπρεπε να συναγωνιστώ την νοημοσύνη του εξωγήινου πατώντας διάφορα κουμπιά.\nΜε βεβαιότητα θα πω πως το παιχνίδι Arrival της BetSoft θα σας κατακτήσει με τα χαρακτηριστικά του και τις φάσεις του.\n3D κουλοχέρης Arrival Betsoft Κουλοχέρης 5 σειρών Κουλοχέρης online casino\nΑπίστευτη ταινία εισαγωγής


symantikh gia thn perioxh prospatheia....mpravo stoys sympatriwtes apo to antrwni.\n25 Μαΐου 2008 - 12:52 μ.μ.\nΕΠΙΤΕΛΟΥΣ ΚΑΤΙ ΧΑΡΟΥΜΕΝΟ ΑΠΟ ΤΑ ΚΑΜΕΝΑ,ΤΩΡΑ ΜΕ ΤΟΝ ΚΑΠΟΔΙΣΤΡΙΑ 2 Η ΟΡΕΙΝΗ ΗΛΕΙΑ ΕΧΕΙ ΤΗΝ ΕΥΚΑΙΡΙΑ ΝΑ ΕΝΩΘΕΙ, ΜΠΡΑΒΟ ΣΤΟ ΑΝΤΡΩΝΙ!\nΣυγχαρητήρια για την εξαιρετική δουλειά που έχετε κάνει εδώ. Μπράβο σας! Κρατάτε την ελπίδα ζωντανή κι είναι πολύ σπουδαίο αυτό.\nΕυχαριστώ για το πέρασμά σας από το σπίτι μου και για τα καλά σας λόγια. Μέσα απ'την καρδιά μου...\n27 Μαΐου 2008 - 7:41 π.μ.\nΝα δώσω και εγώ τα συγχαρητήριά μου. Εκτιμώ πάρα πολύ τέτοιες προσπάθειες. Ζω σε ένα χωριό της Μακεδονίας και προσπαθούμε και εμείς επίσης να κάνουμε διάφορα πράγματα μέσω του Μορφωτικού μας Συλλόγου. Η ιδέα του Λαογραφικού Μουσείου με απασχολεί και μένα πολύ εδώ και καιρό. Για την ώρα είμαστε στην προσπάθεια για τη δημιουργία Δανειστικής Βιβλιοθήκης.


Top Gun: 35 χρόνια μετά την πρεμιέρα το μόνο που δεν άλλαξε είναι ο Τομ Κρουζ | Pressing.gr\nΟ Τομ Κρουζ τίμησε την ‘Top Gun Day’ με post στο Instagram και θύμισε πως το σίκουελ θα κυκλοφορήσει στα τέλη του χρόνου. Έως τότε θα αφοσιωθεί στο να προλάβει τους Ρώσους, από το να του ‘φάνε’ τη δημιουργία της πρώτης ταινίας στο διάστημα.\nTo ‘Τop Gun’ δεν ήταν άλλη μια ταινία του Hollywood, αλλά αυτή που έκανε τα αγόρια του πλανήτη -της δεκαετίας του ’80- να αλλάξουν προσανατολισμό και από καρατέκα (ένεκα του Μπρους Λι) να φαντασιώνονται τον εαυτό τους σε μαχητικά αεροσκάφη. Σύμφωνα με το Associated Press μετά την προβολή αυξήθηκαν κατακόρυφα οι αιτήσεις για τις συγκεκριμένες θέσεις στο ναυτικό των ΗΠΑ.\nFact: Τοp Gun ήταν το όνομα ακαδημίας πιλότων μαχητικών αεροσκαφών, στο Σαν Ντιέγκο -το 1996 άλλαξε έδρα και ‘τίτλο’. Ακόμα πληρώνει 5 δολάρια όποιο μέλος κάνει την όποια αναφορά στην ταινία.\nΓια να μαθαίνουν οι νέοι και να θυμούνται οι παλιοί, ας δούμε το trailer μιας εκ των πιο cult ταινιών. Για του λόγου το αληθές, από το 2008 υπάρχει και η Top Gun Day, που ειρήσθω εν παρόδω έχει και το δικό της site.\nH κινηματογραφική ταινία που έκανε τον Τομ Κρουζ γνωστό σε όλον τον πλανήτη κυκλοφόρησε στις αίθουσες το Μάιο του 1986. Για την ακρίβεια, στις 16/5. Η αρχή έγινε στις 12/5 στη Νέα Υόρκη. Αποθεώθηκε για τον καινοτόμο τρόπο των γυρισμάτων που έγινε με τους πλέον σύγχρονους τρόπους. Ο Κρουζ είχε πει στην συμπλήρωση των 30 χρόνων, όταν κυκλοφόρησε η νέα version με νέα extras πως “τα εναέρια πλάνα παραμένουν τα καλύτερα όλων των εποχών”. Ήταν προϊόν καμερών που είχαν στηθεί μέσα στα αεροσκάφη. “Ο Τόνι Σκοτ άλλαξε τον τρόπο που κινηματογραφούνταν τα αεροπλάνα. Τότε δεν υπήρχαν GoPro. Χρειάστηκε να σχεδιαστούν ειδικές κάμερες και φακοί”.\nΌλα έγιναν σε συνεργασία με την κυβέρνηση (χρέωσε μόλις 1.800.000 δολάρια την Paramount Pictures για τη χρήση των αεροσκαφών και των πλοίων) με το Ναυτικό που είχε λόγο και στο σενάριο. Για παράδειγμα, αρχικά η ‘Σάρλοτ’ (Κέλι ΜακΓκίλις) αντικείμενο του πόθου του ‘Μάβερικ’ (Τομ Κρουζ) ήταν επίσης, μέλος του σώματος. Έγινε πολίτης-συνεργάτης, γιατί ο στρατός δεν επιτρέπει τη συναναστροφή αξιωματικών και στρατολογημένου προσωπικού. Όλοι παραδέχονται πως υπάρχουν τεχνικές ανακρίβειες.\nWhy was #KellyMcGillis not asked to return to #TopGun? I mean she lives about 20 miles from me but I’m sure she would have traveled😐 pic.twitter.com/FWwZwiV9zO\n— Crystal Shuler🇺🇸 (@cshuler233) July 19, 2019\nFact: για το ρόλο της ‘Σάρλοτ’ προοριζόταν η Τζούλιαν Φίλιπς και ο Κρουζ είχε αρνηθεί να αναλάβει τον ‘Μάβερικ’ κάτι που έκανε τελικά, χάριν της επιμονής του παραγωγού Τζέρι Μπρουκχάιμερ που του είχε εξασφαλίσει και μια πτήση με μαχητικό αεροσκάφος.\nΟι ερμηνείες του Κρουζ και της ΜακΓκίλις χειροκροτήθηκαν από τους κριτικούς. Τέσσερις εβδομάδες μετά την πρεμιέρα, οι αίθουσες που έδειχναν την ταινία είχαν αυξηθεί κατά 45%. Η παραγωγή (του Τζέρι Μπρουκχάιμερ) στοίχισε 15 εκατομμύρια δολάρια. Τα έσοδα έφτασαν τα 365.000.000 δολάρια. Έτσι το ‘Top Gun’ έγινε ένα από τα πρώτα, πραγματικά blockbusters. Σημείωση: ήταν η πρώτη αμερικανική κινηματογραφική παραγωγή που προωθήθηκε σε άλλες χώρες, πριν την προβολή της -ιδέα που είχε ο Κρουζ.\nΤο δε soundtrack έφτασε στην κορυφή του Billboard και πούλησε 9.000.000 αντίτυπα. Μη μου πείτε πως δεν θυμόσαστε το ‘Danger Zone’;\nFast forward στο σήμερα, ο Κρουζ έκανε post στο λογαριασμό του στο Instagram, για να τιμήσει τη φετινή Top Gun Day και εκ του παραλλήλου, να προωθήσει το σίκουελ (Top Gun: Maverick) που θα κυκλοφορήσει παγκοσμίως προς τα τέλη του χρόνου (23/12) και στις ΗΠΑ και τον Καναδά στις 19/11.\nAνήμερα της 35ης επετείου, επανεμφανίστηκε σε κινηματογραφικές αίθουσες η αυθεντική ταινία, με νέο edition και για περιορισμένο χρόνο (έως τις 16/5 που βρέθηκε σε όλες τις ΗΠΑ). Ένα πράγμα που μένει ίδιο αυτά τα 35 χρόνια, είναι ο -59χρονος τον Ιούλιο- Κρουζ, που έχει άλλη μια πολύ σημαντική αποστολή έως το τέλος του 2021.\nΗ μάχη ΗΠΑ και Ρωσίας για την πρώτη ταινία στο διάστημα\nΗ το σίκουελ της θρυλικής ταινίας έχει από το πρώτο cast μόνο τους Κρουζ και Βαλ Κίλμερ (η ΜακΓκίλις ενημέρωσε πως δεν της έγινε ποτέ πρόταση) και τα γυρίσματα ολοκληρώθηκαν το Μάριο του 2019, αλλά η πανδημία διέλυσε τα πάντα που είχαν οι παραγωγοί. Στο μεσοδιάστημα εμφανίστηκαν το Netflix και η Apple TV+ για να αγοράσουν το project, αλλά η Paramount Pictures αρνήθηκε τις μεγάλες προσφορές. Θα αναρτήσει την ταινία στη δική της πλατφόρμα, 45 μέρες μετά την κυκλοφορία στα σινεμά.\n35th Anniversary ✈ #OnThisDay in #Film #History 12 May 1986, #TonyScott's high-octane, testosterone-jacked fighter pilot drama TOP GUN, starring #TomCruise, #KellyMcGillis and #ValKilmer, premiered in New York. Sequel #TopGunMaverick is ready for take-off. pic.twitter.com/zbbszLZlQN\n— Nathan Francis (@NathanFrancis__) May 12, 2021\nΝωρίτερα θα κυκλοφορήσει το νέο ‘τεύχος’ του Mission Impossible, στο οποίο ο Κρουζ είναι και στην παραγωγή και η επόμενη αποστολή του θα είναι το ταξίδι γύρω από τη γη. Κυριολεκτικά. Τον Οκτώβριο θα πετάξει μαζί με τον σκηνοθέτη, Νταγκ Λίμαν, με τη συνεργασία της NASA και του Ίλον Μασκ. Στόχος τους είναι να ‘φτιάξουν’ ταινία.\nΌταν έγινε γνωστή αυτή η είδηση, χωρίς να έχει γίνει γνωστή και η ακριβής ημερομηνία της αναχώρησης, οι Ρώσοι ανακοίνωσαν το ταξίδι της 36χρονης ηθοποιού Ιουλία Πέρεσλιντ και ενός σκηνοθέτη, στις 5/10 από τον Εθνικό Διαστημικό Σταθμό της Ρωσίας ‘για την πρώτη ταινία στο διάστημα’.\nΠριν μπουν στο διαστημόπλοιο, οι ηθοποιοί και οι σκηνοθέτες θα κάνουν έξι μήνες προετοιμασία στους διαστημικούς σταθμούς.\nΠέθανε ο Ρόμπερτ Ντάουνι ο πρεσβύτερος – Θρυλικός κινηματογραφιστής του Χόλιγουντ\n8 Ιουλίου 2021, 14:48\nNetflix: Επικό σχόλιο με “Λουπέν” για τους κλεμμένους πίνακες της Εθνικής Πινακοθήκης\n29 Ιουνίου 2021, 17:24\nΑποκάλυψη Έλεν Μίρεν: «Συμμετείχα στο Fast & Furious, γιατί ήθελα να οδηγήσω ένα από αυτά τα γρήγορα αμάξια»\n28 Ιουνίου 2021, 18:50\nΔιευκρινήσεις από την εταιρία παραγωγής για την «απάτη» στην ταινία του Αντόνιο Μπαντέρας\n25 Ιουνίου 2021, 20:16\nΈνας αστροφυσικός αποδομεί τις σκηνές δράσης του Fast and Furious 9! (video)\n16 Ιουνίου 2021, 19:38


Παρέμβαση θηλής - Ανδρέας Ιωαννίδης\nΣυνήθως, όταν μιλάμε για πλαστική χειρουργική στήθους, αναφερόμαστε στις κλασσικές παρεμβάσεις, όπως είναι η αυξητική στήθους, η ανόρθωση και η μειωτική στήθους. Για αρκετές γυναίκες η αισθητική παρέμβαση που θα ήθελαν να έχουν στο στήθος τους, είναι αρκετά πιο εντοπισμένη και αφορά στην περιοχή της θηλής.\nΜε τον όρο “θηλή”, αναφερόμαστε σε δύο ξεχωριστές ανατομικές οντότητες τη θηλή που είναι το προτεταμένο σημείο, όπου καταλήγουν όλοι οι εκφορητικοί πόροι του μαζικού αδένα και τη σκουρόχρωμη περιοχή που την περιβάλει, τη θηλαία άλω. Προβλήματα που μπορεί να απασχολήσουν αισθητικά μια γυναίκα σε σχέση με τον ανατομικό σχηματισμό της περιοχής είναι τα εξής:\nΑ) Εισολκή της θηλής: Έχει υπολογιστεί ότι το 2% του γυναικείου πληθυσμού στις Ηνωμένες Πολιτείες παρουσιάζει κάποιου βαθμού εισολκή στις θηλές. Στις περισσότερες περιπτώσεις η εισολκή παρουσιάζεται εκ γενετής, ενώ σε ένα μικρότερο ποσοστό αναπτύσσεται μετά τον πρώτο θηλασμό, όπου ρικνωτικός ιστός παρουσιάζεται σαν συνέπεια τραυματισμού δημιουργώντας την εισολκή.\nΤρία ξεχωριστά στάδια εισολκής της θηλής έχουν περιγραφεί:\nΕισολκή, η οποία ανατάσσεται με διέγερση τριβής ή με το κρύο και παραμένει στη σωστή θέση.\nΕισολκή, η οποία δυσκολότερα επανέρχεται μετά τον μηχανισμό τριβής ή του κρύου και σχεδόν άμεσα επιστρέφει σε θέση εισολκής.\nΟι θηλές είναι σε έντονη εισολκή και ποτέ δεν επανέρχονται με κανένα ερεθισμό. Σε αυτό το στάδιο, συχνά παρουσιάζονται και προβλήματα φλεγμονής και ερυθρότητας στην περιοχή κατά περιόδους.\nΒ) Μεγάλη θηλαία άλως: Η διάμετρος της σκουρόχρωμης περιοχής γύρω από τη θηλή ξεπερνά κατά πολύ τα 4,5cm και σε αρκετές περιπτώσεις μπορεί να καταφθάνει και το 1/3 της πρόσθιας επιφάνειας του μαστού.\nΓ) Φουσκωτή θηλαία άλως (puffy areolar): Η περιοχή της θηλαίας άλου προβάλει προς τα έξω σε κατάσταση ηρεμίας. Συνήθως αυτή η περίπτωση συνοδεύει σωληνωτό μαστό στις γυναίκες και στους άνδρες αφορά αυτούς που κάνουν γυμναστική με άρση βαρών (boby builders με μεγάλα βάρη).\nΔ) Μεγάλες θηλές σε μήκος, σε πλάτος ή και στα δύο.\nΌλα τα πιο πάνω αισθητικά προβλήματα μπορεί να αντιμετωπιστούν με την πλαστική χειρουργική. Η χειρουργική διαδικασία είναι απλή και γίνεται με τοπική νάρκωση και ήπια μέθη και ο ασθενής επιστρέφει στην καθημερινότητα του αμέσως.\nΗ θηλή και η θηλαία άλως όσο μικρό είναι το ποσοστό που καταλαμβάνουν σε χώρο στο στήθος, τόσο τεράστιο ρόλοπαίζουν στην εμφάνιση, στη σεξουαλικότητα και στη μητρότητα, πράγμα το οποίο μπορεί να οδηγήσει αρκετές γυναίκες για αναζήτηση κάποιας θεραπευτικής αντιμετώπισης.


Στη ζούγκλα με τους Mentawai - Trip in Pictures\nΣτη ζούγκλα με τους Mentawai\nAlexandros 26 Σεπτεμβρίου, 2019 Αναρτήσεις, Άρθρα, Ιστορίες\nΜε ένα αργό ξύλινο καΐκι πλέουμε για 5 ώρες ανάμεσα στα νησιά Mentawai, 150χλμ δυτικά της Σουμάτρα. Προορισμός μας η νήσος Siberut και η ζούγκλα όπου ζουν οι Mentawai, μια φυλή κυνηγών/τροφοσυλλεκτών που διατηρεί τον παραδοσιακό τρόπο διαβίωσης.\nΦτάνοντας στο Siberut, ψάχνουμε να βρούμε κάποιον για να μας οδηγήσει στη ζούγκλα και να συνεννοηθεί για τη διαμονή μας. Παρά τη βιασύνη ώστε να μη χαθεί η μέρα, χρειάστηκε λίγο παραπάνω ψάξιμο για μια συμφέρουσα συμφωνία. Ένας νεαρός που ανήκε στη φυλή αλλά έχει αστικοποιηθεί, ανέλαβε να γίνει ο οδηγός μας. Σε τοπικό παντοπωλείο προμηθευτήκαμε κάποια είδη που θα προσφέρουμε στους οικοδεσπότες μας, όπως τσιγάρα, καπνό, ρύζι, ζάχαρη κλπ. Επιβιβαστήκαμε σε μηχανοκίνητη πιρόγα στο ποτάμι του νησιού και για καλή μας τύχη δύο γηραιοί της φυλής επιβιβάστηκαν μαζί μας. Είχαν τα χαρακτηριστικά τατουάζ σε όλο τους το σώμα, τα ακονισμένα δόντια, το εσώρουχο από φλοιό δέντρου και την κορδέλα από χάντρες με διακόσμηση λουλουδιών στο κεφάλι. Κάπνιζαν ακατάπαυστα και είχαν το μαχαίρι και τη μασέτα ως άμεσα απαραίτητο εργαλείο. Η διαδρομή στον ποταμό διήρκεσε περίπου 2 ώρες και ήταν άκρως απολαυστική, όπως όλες αυτές οι βαρκάδες στα ποτάμια των τροπικών με φόντο τη ζούγκλα, όπου νιώθω να βρίσκομαι στο φυσικό μου περιβάλλον. Σε πολλά σημεία υπήρχαν γυναίκες μέσα στο νερό, όμως δεν έκαναν το μπάνιο τους αλλά καταδύονταν καθοδηγούμενες από ένα καλάμι, αναζητώντας όστρακα στο βυθό. Φτάνοντας, αποβιβαζόμαστε σε μια ακτή με πολύ βαθιά λάσπη και αφού χαρίσουμε τσιγάρα στον περίγυρο παίρνουμε το μονοπάτι μέσα στη ζούγκλα. Οι γαλότσες που κουβάλησα μέχρι εδώ, έβγαλαν τα λεφτά τους, αν και σε πολλά σημεία βυθίζονταν τόσο που δυσκολευόμουν να απεγκλωβιστώ. Ο συνταξιδιώτης μου προτίμησε να βαδίσει ξυπόλυτος ισορροπώντας στους κορμούς που υπήρχαν σε όλο το μήκος του μονοπατιού, όμως σε κάποια σημεία υπήρχαν αγκαθωτά κλαδιά που έκαναν οδυνηρή την εμπειρία.\nΟι Mentawai ζουν ημινομαδικά αλλά σε αυτόνομες καλύβες διάσπαρτες στο δάσος και όχι σε οργανωμένους οικισμούς. Μετά από δύο ώρες εύκολο περπάτημα μέσα στη “σάουνα” της ζούγκλας, φτάνουμε σε μια καλύβα όπου μας υποδέχεται ένα νεαρό ζευγάρι Mentawai. Ο άνδρας είχε όπως όλοι την ημίγυμνη εμφάνιση της φυλής με τα ολόσωμα τατουάζ, όμως η σύζυγος φορούσε κανονικά ρούχα και όχι τη φούστα από μπανανόφυλλα, μιας απ’ ότι φαίνεται τείνει να εκλείψει η ενδυματολογική παράδοση των γυναικών. Οι άνθρωποι αυτοί ήταν ιδιαίτερα ευγενικοί και πολύ φιλόξενοι. Τους δώσαμε τα δώρα κι εκείνοι δε μας ζήτησαν ποτέ κάτι παραπάνω, παρά μόνο -πολύ διακριτικά- έναν φακό που τους εντυπωσίασε κι αυτό με αντάλλαγμα… ένα γεύμα με κάμπιες την επομένη μέρα! Αναζητήσαμε ένα κοντινό ρυάκι για να ξεπλύνουμε τον ιδρώτα στο ρηχό και σχετικά στάσιμο νερό. Η καλύβα ήταν μεγάλη, χτισμένη σε πασσάλους πάνω από τη λάσπη. Κάτω και γύρω από αυτήν ζούσαν οικόσιτα ζώα, γουρούνια και κότες, δημιουργώντας μια… ιδιαίτερη μυρωδιά. Το γεύμα μας δε θα συμπεριλάβει κάποιο από αυτά, αλλά θα περιοριστεί στο ρύζι που φέραμε, κάποια άγνωστα λαχανικά και ένα είδος ψωμιού από το άμυλο του φοίνικα που ονομάζουν Sago tree και είναι σημαντικός για διάφορες χρήσεις, διατροφικές για τους ίδιους και τα ζώα, κατασκευαστικές και άλλες. Οι Mentawai, παραδοσιακά είναι τροφοσυλλέκτες και κυνηγοί, όμως δεν πρέπει να έχουν απομείνει πολλά άγρια ζώα πλέον στην κοντινή περιοχή. Στην καλύβα, φιγουράριζαν μεταξύ άλλων κάποια κρανία πιθήκων, που κάποτε αποτέλεσαν γεύμα αλλά και γιατροσόφια του φίλου μας, ο οποίος είχε και την ιδιότητα του σαμάνου. Παραδίπλα μερικές παιδικές ζωγραφιές, των τριών τέκνων του ζευγαριού, που ζουν στο χωρίο με συγγενείς ώστε να μπορούν να πάνε σχολείο. Όπως μας είπε ο οδηγός μας, που έχει και ο ίδιος τα τατουάζ των Μentawai, η επόμενη γενιά δε θα ακολουθήσει τη ζωή αυτή στη ζούγκλα, ακολουθώντας τις προσταγές του εκσυγχρονισμού, τα κινητά τηλέφωνα και τα μηχανάκια. Στη ζούγκλα δεν έχει πολλά πράγματα να κάνει κανείς πέραν του να απολαμβάνει την ηρεμία του τοπίου, εξαιρουμένων των βρυχηθμών και των ήχων αφόδευσης των γουρουνιών, τα κρωξίματα των κοκόρων νυχθημερόν, ενώ το βράδυ το παλικάρι θα το ρίξει στο τραγούδι, χωρίς το υπερβολικό κάπνισμα να επηρεάζει τις φωνητικές του δεξιότητες.\nTags:indonesia, jungle, primitive, tribe, ζούγκλα, Ινδονησία, πρωτόγονη, φυλή